text:
89/2015. (XII. 22.) FM rendelete az államot megillető halgazdálkodási jog vagyonkezelésbe, pályázati úton történő haszonbérbe, valamint alhaszonbérbe adásának egyes szabályairól.
A halgazdálkodásról és a  hal védelméről szóló 2013. évi CII. törvény 72.  § (1)  bekezdés 5., 33. és 37.  pontjában kapott
felhatalmazás alapján, a  Kormány tagjainak feladat- és hatásköréről szóló 152/2014. (VI. 6.) Korm. rendelet 65.  § 6.  pontjában
meghatározott feladatkörömben eljárva a következőket rendelem el:
1. A halgazdálkodási jog haszonbérbe adására irányuló pályázati feltételekre vonatkozó általános
szabályok
1. § (1) Az  államot megillető halgazdálkodási jog haszonbérleti jogviszony keretében történő átengedésére irányuló
pályázati eljárás – a halgazdálkodásról és a hal védelméről szóló 2013. évi CII. törvényben (a továbbiakban: Hhvtv.)
meghatározott hasznosítási prioritások szabta kereteken belül, továbbá a  pályáztatásra kerülő, nyilvántartott
halgazdálkodási vízterület adottságait figyelembe véve – valamennyi pályázó számára egyenlő esélyt biztosít.
(2) A  pályázat egymáshoz közvetlenül kapcsolódó, egy víztestet vagy vízrendszert alkotó, több nyilvántartott
halgazdálkodási vízterület haszonbérletére is meghirdethető.
(3) A  pályázati felhívás egyszerre több meghirdetett, nyilvántartott halgazdálkodási vízterületet – ideértve
a (2) bekezdés szerinti vízterületeket is – magába foglalhat.
(4) A  Hhvtv. szerinti földtulajdonosi haszonbérleti joggal érintett, nyilvántartott halgazdálkodási vízterület esetén
a halgazdálkodási jog haszonbérletére csak abban az esetben írható ki pályázat, ha
a) a tulajdonos írásban lemond a földtulajdonosi haszonbérlet igényléséről,
b) a tulajdonos a tervezett pályázati felhívásra vonatkozó tájékoztatás kézhezvételétől számított 15 napon belül
nem él a földtulajdonosi haszonbérleti igénnyel, vagy
c) a  már megkötött földtulajdonosi haszonbérleti szerződés megszűnik, és a  tulajdonos új földtulajdonosi
haszonbérleti igényt a megszűnéstől számított 60 napon belül nem jelent be.
 (5) A  földtulajdonosi haszonbérleti jog gyakorlásának előmozdítása érdekében a  pályázati felhívást a  tulajdonosnak
hivatalos iratként kell kézbesíteni.
 (6) A pályázat hivatalos nyelve a magyar.
2. A pályázati felhívás előkészítése 2. § (1) A  Hhvtv. alapján az  államot megillető halgazdálkodási jog haszonbérbe adására irányuló nyilvános pályázati
felhívást kormányrendeletben kijelölt szerv (a továbbiakban: kiíró) írja ki.
(2) A kiíró a pályázati felhívás ténybeli és szakmai megalapozása érdekében megkeresheti
a) a tulajdonost, illetve a vagyonkezelőt,
b) a  halgazdálkodásért felelős miniszter (a  továbbiakban: miniszter) által vezetett minisztériumot
(a továbbiakban: minisztérium),
c) a halgazdálkodási hatóságot,
d) a Nemzeti Agrárkutatási és Innovációs Központ Halászati Kutató Intézetet,
e) az ingatlanügyi hatóságot
a pályázatra kijelölhető vagy azzal érintett, nyilvántartott halgazdálkodási vízterületekkel kapcsolatos
adatszolgáltatás, illetve a pályázati felhívás tervezetének véleményezése érdekében.
(3) A  kiíró a  pályázati felhívás előkészítésébe más szervet, szakmai szervezetet, szakértő intézetet vagy személyt is
bevonhat.
(4) A pályázat a miniszter jóváhagyását követően írható ki.
3. A pályázaton való részvételre jogosultak köre 3. § (1) A pályázaton az a természetes személy vehet részt, aki
a) legalább középfokú mezőgazdasági vagy halászati szakirányú képesítéssel vagy végzettséggel rendelkezik,
és a pályázat benyújtását megelőző legalább két évben halgazdálkodási tevékenységet folytatott,
b) családi gazdálkodó, amennyiben a  pályázat benyújtását megelőző legalább két évben családi
gazdálkodóként vagy családi gazdaság tagjaként halgazdálkodási tevékenységet folytatott,
c) a  pályázat benyújtásának időpontjában érvényes őstermelői igazolvánnyal rendelkező őstermelő,
amennyiben a  pályázat benyújtását megelőző legalább két évben őstermelőként halgazdálkodási
tevékenységet folytatott,
d) egyéni mezőgazdasági vállalkozó, amennyiben a  pályázat benyújtását megelőző legalább két évben
halgazdálkodási tevékenységet folytatott vagy
e) ötéves halgazdálkodási gyakorlattal rendelkezik.
 (2) A halgazdálkodási gyakorlat a gazdálkodási tevékenység telephelye szerint illetékes halgazdálkodási hatóság által
kiadott, 30 napnál nem régebbi okirattal igazolható.
 (3) A pályázaton a következő jogi személyek vehetnek részt:
a) a helyi önkormányzat,
b) a  halgazdálkodási, illetve horgászati vagy hagyományőrző, rekreációs célú halászati céllal létrehozott és
a pályázat benyújtását megelőző év utolsó naptári napján legalább két teljes éve bejegyzetten működő és
nyilvántartott halgazdálkodási vízterület halgazdálkodási hasznosításával kapcsolatos tevékenységet folytató
civil szervezet, valamint
c) az a gazdálkodó szervezet,
ca) amelynek bevétele a  pályázat benyújtását megelőző két adóévben több mint fele részben
nyilvántartott halgazdálkodási vízterület hasznosításával kapcsolatos tevékenységből származott,
vagy
cb) amely a  pályázat benyújtását megelőzően lezárt adóévvel nem rendelkezik, de vállalja, hogy
a  pályázat benyújtásának évét követő 5 évben bevétele több mint fele részben nyilvántartott
halgazdálkodási vízterület halgazdálkodási jogának haszonbérlői hasznosításával kapcsolatos
tevékenységből fog származni.
(4) A  nyilvántartott halgazdálkodási vízterület haszonbérletére – a  (3)  bekezdés a) és b)  pontja esetében társpályázói
polgári jogi szerződés keretében, a (3) bekezdés c) pontja esetében polgári jogi társaságként – több pályázó közös
pályázatot is benyújthat. Közös pályázat nyertessége esetén a felek közösen válnak a nyilvántartott halgazdálkodási
vízterület haszonbérlőivé azzal, hogy a haszonbérleti szerződésben előírt, illetve vállalt halgazdálkodási feladatokra
vonatkozó felelősségük egyetemleges. A  (3)  bekezdés a) és b)  pontja szerinti pályázók társpályázata esetén egy
haszonbérlő megszűnése vagy haszonbérlői kötelezettségének felmondása esetén a legalább megyei szerveződésű
– a  megyei szerveződésű haszonbérlő megszűnése vagy haszonbérlői kötelezettségének felmondása esetén
országos szerveződésű –, a  (3) bekezdés b) pontja szerinti civil szervezet társpályázó haszonbérlő új haszonbérleti
pályázat kiírása nélkül haszonbérlő marad.
(5) A  (4)  bekezdés szerinti esetben polgári jogi társaság legalább egy tagjának, illetve a  társpályázói polgári jogi
szerződés alanyai esetében minden tagnak meg kell felelnie a (3) bekezdésben foglalt feltételeknek.
(6) A  (4)  bekezdés szerinti esetben a  feleknek polgári jogi szerződést kell kötniük a  közös hasznosítás részletes
feltételeire, módjára, valamint a felek jogaira és kötelezettségeire vonatkozóan.
4. A pályázati felhívás tartalma 4. § (1) A pályázati felhívás általános tartalmi elemei:
a) a kiíró megnevezése és székhelye;
b) a pályázati azonosító szám;
c) a pályázati regisztráció módja és határideje,
d) a pályázati regisztrációs díj (a továbbiakban: regisztrációs díj) megfizetésének határideje és módja;
e) a pályázat benyújtásának módja és határideje;
f ) a pályázat érvényességének feltételei;
g) a pályázaton való részvételre jogosultak köre.
(2) A pályázati felhívás terület-specifikus tartalmi elemei:
a) a nyilvántartott halgazdálkodási vízterület alábbi adatai:
aa) állóvíz esetén, helyrajzi szám, területnagyság és víztérkód;
ab) folyóvíz esetén szakaszmegjelölés, a megjelölt szakasz hosszúsága, helyrajzi szám, területnagyság és
víztérkód;
b) az érintett ingatlanok ingatlan-nyilvántartási adatai, a bejegyzett jogok és a feljegyzett tények;
c) a  földtulajdonosi haszonbérleti vagy előhaszonbérleti jogosultság fennállása esetén a  jogosultság
fennállásának ténye és gyakorlásának módja;
d) a halgazdálkodási hasznosítást meghatározó terület-specifikus körülmények és feltételek.
 (3) A pályázati felhívás pályázati eljárással kapcsolatos tartalmi elemei:
a) előminősítési eljárás kiírása esetén az eljárás szabályai;
b) a hiánypótlás teljesítésének a határideje és a hiánypótlással kapcsolatos egyéb előírások, feltéve, hogy a kiíró
a hiánypótlási lehetőséget nem zárja ki;
c) a pályázat elbírálásának határideje;
d) az eredményről történő értesítés módja és határideje.
(4) A pályázati felhívásnak a jogszerzéssel és a haszonbérleti jogviszony tartalmával kapcsolatos tartalmi elemei:
a) az ajánlati kötöttség határidejére és annak esetleges meghosszabbítására vonatkozó feltételek;
b) ha volt korábbi haszonbérlő, az általa követelhető, a Hhvtv. 31. § (1) bekezdés a) és b) pontja szerinti értékek,
valamint a haltelepítés meg nem térült költségeinek e rendelet szerint kiszámolandó értéke;
c) a haszonbérleti jogviszony időtartama;
d) a szerződéskötésre vonatkozó feltételek, a haszonbérleti szerződés részét képező, előre látható lényegesebb
előírások, kötelezettségek és jogok legalább az  5.  § szerinti minimális tartalommal, különösen a  vízjogi
létesítési, illetve üzemeltetési engedélyben meghatározott célból fakadó előírások és kötelezettségek,
valamint a természetvédelmi oltalom alatt álló területekre vonatkozó természetvédelmi kezelési előírások;
e) a  haszonbérleti jogviszony tartama alatti, szerződésbe foglalandó tulajdonosi ellenőrzésre vonatkozó
rendelkezések legalább a 6. § szerinti minimális tartalommal;
f ) a haszonbérlő szerződésbe foglalandó adatszolgáltatási kötelezettségeire vonatkozó előírások legalább a 7. §
szerinti minimális tartalommal;
g) a haszonbérleti díj mértéke és megfizetésének módja;
h) a  kiíró azon joga fenntartásának rögzítése, hogy a  pályázati felhívást a  pályázat benyújtására nyitva álló
határidő lejárta előtt visszavonhatja;
i) a miniszter azon joga fenntartásának rögzítése, hogy
ia) a pályázati eljárást az e rendeletben meghatározott esetekben eredménytelennek nyilvánítsa,
ib) a  nyertes pályázó visszalépése, a  szerződéskötés meghiúsulása, vagy a  nyertes pályázóval kötött
haszonbérleti szerződés 6 hónapon belüli megszűnése esetén a pályázati eljárás eredménye szerint
a soron következő helyezettel haszonbérleti szerződést kössön.
5. § (1) A  pályázati felhívásnak a  jövőbeli haszonbérleti jogviszony kötelezően szerződésbe foglalandó tartalmára
vonatkozóan tájékoztatást kell adnia arról, hogy a  haszonbérlő a  haszonbérleti szerződés megszűnésekor vagy
a szerződésben meghatározott esetben köteles a szerződés szerinti kötelezettségével a szerződés szerint elszámolni.
(2) A pályázati felhívásnak tájékoztatást kell adnia arról, hogy ha polgári jogi társaság vagy civil szervezeti társpályázók
pályázata vagy civil szervezeti és helyi önkormányzati társpályázók közös pályázata a  nyertes, és a  miniszter
a társasági tagokkal vagy a társpályázókkal egy okiratba foglaltan köti meg a haszonbérleti szerződést, abban meg
kell jelölni, hogy az  egyes tagok, illetve társpályázók a  nyilvántartott halgazdálkodási vízterület halgazdálkodási
jogát milyen formában veszik haszonbérbe.
(3) A  (2)  bekezdés szerinti haszonbérleti szerződés megkötésének feltétele a  3.  § (5)  bekezdése szerinti polgári jogi
szerződés, amelyben a  felek meghatározzák a  halgazdálkodási jog közös gyakorlásának módját, valamint rögzítik
a fizetendő haszonbérleti díj mértékét.
(4) A (2) és (3) bekezdésnek megfelelően kötött haszonbérleti szerződés a tagok felé önállóan is felmondható, azonban
a felek haszonbérleti joga a többi tagra – a 3. § (3) bekezdése szerinti kivétellel – automatikusan nem száll át.
6. § (1) A  pályázati felhívásnak legalább a  (2)–(7)  bekezdés szerint tájékoztatást kell adnia a  haszonbérleti jogviszony
időtartama alatti tulajdonosi ellenőrzés terjedelméről, továbbá annak a  haszonbérleti szerződésbe foglalásának
kötelezettségéről.
(2) A  tulajdonosi ellenőrzés célja a  nyilvántartott halgazdálkodási vízterülettel való gazdálkodás vizsgálata, ennek
keretében a  rendeltetésellenes, jogszerűtlen, szerződésellenes vagy a  tulajdonos érdekeit sértő intézkedések
feltárása és a jogszerű állapot helyreállítása.
(3) A minisztérium megbízásából tulajdonosi ellenőrzést végző személy vagy szervezet jogosult:
a) az  ellenőrzés tárgyához kapcsolódó iratokba és más dokumentumokba, elektronikus adathordozón tárolt
adatokba – a  jogszabályban meghatározott adat- és titokvédelmi előírások betartásával – betekinteni,
azokról másolatot, kivonatot vagy tanúsítványt készíttetni,
b) a haszonbérlőtől írásban vagy szóban tájékoztatást és nyilatkozatot kérni,
c) az ellenőrzést a helyszínen elvégezni.
(4) A minisztérium megbízásából tulajdonosi ellenőrzést végző személy vagy szervezet köteles:
a) jogait oly módon gyakorolni, hogy a haszonbérlő tevékenységét a lehető legkisebb mértékben zavarja,
b) az ellenőrzés megkezdéséről a haszonbérlőt az ellenőrzés megkezdése előtt legalább 3 nappal elektronikus
úton tájékoztatni, és megbízólevelét az ellenőrzés megkezdésekor bemutatni,
c) megállapításait tárgyszerűen az  ellenőrzési jelentésbe foglalni és a  jelentéstervezetet, valamint a  végleges
– az el nem fogadott észrevételek indokait is tartalmazó – jelentést a haszonbérlőnek megküldeni.
 (5) A tulajdonosi ellenőrzés körében a haszonbérlő jogosult:
a) az  ellenőrzést végző személytől személyazonosságának bizonyítására alkalmas okiratot, illetve
megbízólevelének bemutatását kérni, ennek hiányában az együttműködést megtagadni,
b) a helyszíni ellenőrzésnél jelen lenni,
c) az ellenőrzés megállapításait megismerni, a jelentéstervezetre – a megküldéstől számított 15 napon belül –
észrevételt tenni.
 (6) A haszonbérlő a tulajdonosi ellenőrzés során köteles:
a) az ellenőrzés végrehajtását elősegíteni, abban együttműködni,
b) az  ellenőrzést végző részére szóban vagy – az  ellenőrzést végző kérésére – írásban a  kért tájékoztatást
megadni, nyilatkozatot megtenni, az iratokba betekintést biztosítani,
c) az  ellenőrzést végző kérésére a  rendelkezésre bocsátott dokumentáció (iratok, adatok) teljességéről
nyilatkozni,
d) az ellenőrzés zavartalan elvégzéséhez szükséges egyéb feltételeket biztosítani, valamint
e) az  ellenőrzés megállapításai, javaslatai alapján tett intézkedéseiről az  ellenőrzést végző személy vagy
szervezet által megállapított határidőre a minisztériumot tájékoztatni.
 (7) A  pályázati felhívásnak tájékoztatást kell adnia arról, hogy a  (6)  bekezdés e)  pontja szerinti intézkedések
végrehajtását a  minisztérium, illetve a  minisztérium megbízásából tulajdonosi ellenőrzést végző személy vagy
szervezet szükség esetén utóellenőrzés keretében vizsgálja meg.
7. § (1) A  pályázati felhívásnak legalább a  (2)–(7)  bekezdés szerint tájékoztatást kell adnia a  haszonbérleti jogviszony
időtartama alatti haszonbérlői adatszolgáltatási kötelezettségekről. A  nyilvántartások pontossága és
az adatellenőrzések biztosítása érdekében a haszonbérlő köteles a minisztériummal együttműködni.
(2) A  haszonbérlőt – az  Országos Halgazdálkodási Adattár (a  továbbiakban: Adattár) nyilvántartásának naprakész
vezetése érdekében – a  Hhvtv.-ben meghatározott, valamint a  haszonbérleti szerződés szerinti adatszolgáltatási
kötelezettség terheli a szerződés lejáratától számított egy évig.
(3) A haszonbérlő 15 napon belül köteles tájékoztatni a minisztériumot, ha
a) a nyilvántartott halgazdálkodási vízterület államot megillető halgazdálkodási joga az állam rendelkezése alól
a Hhvtv.-ben foglalt valamely oknál fogva kikerül;
b) a nyilvántartott halgazdálkodási vízterület művelési ága megváltozik, vagy természeti állapotában 90 napot
meghaladó jelentős változás állt be;
c) a nyilvántartott halgazdálkodási vízterületnek a halgazdálkodási hasznosítástól eltérő más célú hasznosítását
megkezdi, megvalósítja vagy megszünteti;
d) a  nyilvántartott halgazdálkodási vízterületen a  halgazdálkodási terv szerinti rendes gazdálkodás körét
meghaladó, 500 000 Ft értékhatárt elérő beruházást valósít meg;
e) a  nyilvántartott halgazdálkodási vízterület ingatlan-nyilvántartási adatai, a  bejegyzett jogok, illetve
a feljegyzett tények bármely okból megváltoznak.
 (4) A haszonbérlő 15 napon belül köteles tájékoztatni a minisztériumot, ha
a) vele szemben csőd-, felszámolási vagy végelszámolási eljárás indul,
b) gazdálkodási formája vagy a Hhvtv. 33. § (1) bekezdése szerinti adatai megváltoznak,
c) nem minősül a  nemzeti vagyonról szóló 2011. évi CXCVI. törvény (a  továbbiakban: Nvt.) 3.  § (1)  bekezdés
1. pontja szerinti átlátható szervezetnek. (5) A tájékoztatási kötelezettség teljesítési határidejének kezdő napja
a) a (3) bekezdés a) és e) pontjában meghatározott esetben a változásnak a haszonbérlő tudomására jutását,
b) a  (3)  bekezdés b)–d)  pontjában meghatározott esetben a  művelési ág megváltoztatását, a  természeti
állapotban bekövetkezett, 90 napot meghaladó jelentős változás beálltát, a  más célú hasznosítás
megkezdését, megvalósítását, megszüntetését vagy a beruházás megkezdését és befejezését,
c) a (4) bekezdés a) pontjában meghatározott esetben az eljárásnak a haszonbérlő tudomására jutását,
d) a  (4)  bekezdés b)  pontjában meghatározott esetben a  haszonbérlő adataiban, gazdálkodási formájában
bekövetkezett változást, illetve
e) a (4) bekezdés c) pontjában meghatározott körülmény felmerülését
követő nap.
(6) A haszonbérlő – a 6. § szerinti tulajdonosi ellenőrzéssel kapcsolatos kötelezettségei körében – köteles tűrni, hogy
a  minisztérium vagy az  általa megbízott szervezet vagy személy a  6.  § (3)  bekezdésében meghatározott módon
ellenőrizze a haszonbérlői adatszolgáltatási kötelezettség teljesülését és megfelelőségét.
(7) Ha a  haszonbérlő az  adatszolgáltatási kötelezettségének nem, vagy hiányosan, illetve hibásan tesz eleget,
a  minisztérium 30 napos határidővel felhívja a  kötelezettség teljesítésére, illetve a  hiányosság pótlására.
A kötelezettség teljesítésének elmulasztása a haszonbérleti szerződés szempontjából felmondási oknak minősül.
5. A pályázati felhívás nyilvánosságra hozatala, valamint a pályázattal kapcsolatban rendelkezésre
bocsátott egyéb információk
8. § (1) A pályázati felhívást olyan módon kell elkészíteni és megjelentetni, hogy az abban foglalt jogok, tények és adatok
megegyezzenek a  pályázati felhívás közzétételének időpontjában a  hatósági nyilvántartásokba – ideértve
az Adattárat is – bejegyzett jogokkal, tényekkel és adatokkal.
(2) A  pályázónak a  pályázati felhívásban foglaltakon túl is adható információ oly módon és tartalommal, amely nem
sérti a  pályázók esélyegyenlőségét, a  pályázatok kezelésére vonatkozó előírásokat és az  üzleti titkot. A  pályázó
a pályázati felhívással összefüggésben elektronikus úton, írásban egy alkalommal tájékoztatást kérhet a kiírótól.
(3) A  pályáztatásban résztvevők a  pályázók bármelyikének biztosított információt, adatot és egyéb szolgáltatást
kötelesek a többi pályázó számára is ugyanolyan módon biztosítani, amennyiben az a pályázati felhíváshoz képest
új információt jelent.
9. § (1) A  pályázati felhívást a  kormányzati honlapon, a  minisztérium hivatalos lapjában és a  kiíró honlapján kell
megjelentetni.
(2) A  pályázati felhívás (1)  bekezdés szerinti megjelentetéséről lehetőség szerint egyidejűleg kell gondoskodni.
A pályázati felhívás hivatalos közzétételének a minisztérium hivatalos lapjában történő megjelentetés minősül.
(3) A minisztérium, illetve a kiíró a pályázati felhívás minél szélesebb körben történő megismertetése érdekében egyéb
nyilvánosságra hozatali eszközöket is igénybe vehet.
10. § (1) A  pályázati felhívás a  megjelentetést követően nem módosítható, kivéve a  téves adatok vagy elírás miatti
helyesbítést.
(2) A kiíró saját hatáskörben vagy a minisztérium javaslata alapján a pályázati felhívást a pályázat benyújtására nyitva
álló határidő lejárta előtt visszavonhatja. A visszavonást a pályázati felhívással megegyező helyeken és módon kell
megjelentetni.
6. A pályázati regisztrációs díj 11. § (1) A  pályázaton való részvétel regisztrációs díja – a  meghirdetett pályázat szerinti vízterület vagy vízterületek
összesített kiterjedése alapján – 10 ha alatti vízterület esetében 50 000 Ft, 10–100 ha-ig terjedő vízterület esetében
100 000 Ft, 100 ha feletti vízterület esetében 200 000 Ft. A  pályázónak a  regisztrációs díjat a  megpályázott,
nyilvántartott halgazdálkodási vízterületenként külön-külön kell átutalnia a  kiíró 10032000-00289782-00000000
számú bankszámlájára. Az  1.  § (2) és (3)  bekezdése szerinti esetekben a  regisztrációs díjat pályázatonként kell
megfizetni.
(2) A  regisztrációs díj megfizetését a  pályázati felhívásban meghatározott időpontig, de legkésőbb a  pályázat
benyújtásával egyidejűleg kell igazolni.
(3) A kiíró a pályázati felhívás visszavonása esetén a regisztrációs díj összegét a pályázónak visszafizeti. A visszafizetést
a  visszavonástól számított 30 napon belül kell teljesíteni. A  kiíró a  regisztrációs díj visszatérítése esetén
kamatfizetésre nem kötelezett.
(4) Amennyiben a  pályázó pályázatát visszavonja, vagy az  a  hiánypótlási felhívás után formailag, illetve tartalmilag
érvénytelen, a regisztrációs díjat részére nem kell visszafizetni.
(5) A  befolyt regisztrációs díj fele részben a  kiírót, fele részben a  minisztériumot illeti meg, amely a  pályázati felhívás
előkészítésével, megjelentetésével, valamint a  pályázatok kezelésével és vizsgálatával összefüggésben felmerülő
költségek fedezésére fordítható. A  kiíró a  regisztrációs díj felét negyedévente – a  tárgynegyedévet követő hónap
30. napjáig – átutalja a  minisztérium „Állami halgazdálkodási feladatok előirányzat-felhasználási keretszámla”
elnevezésű, 10032000-01220191-51600000 számú bankszámlájára.
7. A pályázat 12. § (1) Egy pályázó ugyanarra a meghirdetett, nyilvántartott halgazdálkodási vízterületre – ideértve az 1. § (3) bekezdése
szerint meghirdetett területet is – csak egy pályázatot nyújthat be, így önálló pályázat beadása mellett a  3.  §
(4) bekezdése szerinti társpályázatban sem szerepelhet pályázóként.
(2) A pályázó a pályázatát a pályázati felhívásban szereplő módon, elektronikus formában, valamint két eredeti, minden
oldalon aláírt példányban köteles benyújtani a kiíróhoz.
13. § (1) A  pályázat tartalmi követelményeit a  pályázati felhívás állapítja meg. A  pályázatnak minden esetben legalább
a következőket kell tartalmaznia:
a) a pályázati azonosítót;
b) a pályázó (pályázók) azonosító adatait, amelyek
ba) természetes személy esetén: teljes név, születési hely, születési idő, születési név, anyja leánykori
neve, állandó lakcím, levelezési cím, adóazonosító jel, telefonszám és elektronikus elérhetőség;
bb) jogi személy esetén: a szervezet teljes neve, rövid megnevezése, székhelye, adószáma, cégjegyzékvagy egyéb regisztrációs száma, bankszámlaszáma, aláírási joggal rendelkező felelős vezetőjének
neve, címe, telefonszáma és elektronikus elérhetősége;
c) polgári jogi társaság vagy civil szervezeti, illetve közös helyi önkormányzati és civil szervezeti társpályázók
által benyújtott pályázat esetén a  közös halgazdálkodási hasznosításra vonatkozó polgári jogi szerződést
eredeti, minden oldalon aláírt példányban;
d) a halgazdálkodási hasznosítási koncepciót a pályázati felhívásban meghatározott formában és tartalommal;
e) a pályázó által vállalt szolgáltatásokat és kötelezettségeket;
f ) azt a  bankszámlaszámot, amelyre a  pályázó a  pályázati felhívás visszavonása esetén a  regisztrációs díj
összegének visszafizetését kéri.
 (2) A pályázatnak minden esetben tartalmaznia kell a pályázó nyilatkozatát arról, hogy
a) a pályázati felhívásban foglalt feltételeket elfogadja,
b) nem áll csőd-, felszámolási vagy végelszámolási eljárás alatt,
c) tevékenységét nem függesztette fel, vagy nem függesztették fel,
d) nincs az adózás rendjéről szóló törvény szerinti, 60 napnál régebben lejárt esedékességű köztartozása,
e) hamis adatszolgáltatás miatt nem zárták ki az állami vagyon hasznosítására irányuló korábbi – három éven
belül lezárult – eljárásból,
f ) az Nvt. 3. § (1) bekezdés 1. pontja szerinti átlátható szervezetnek minősül,
g) vállalja a Hhvtv. 31. § (2) bekezdésében foglaltak teljesítését.
(3) A  pályázat elkészítésével és a  pályázaton való részvétellel kapcsolatos költségek – a  pályázat érvényességétől és
eredményességétől függetlenül – a pályázót terhelik.
(4) A pályázó a pályázat benyújtására nyitva álló határidő lejártáig visszavonhatja, illetve módosíthatja a pályázatát.
 (5) A  pályázó a  pályázati felhívás előkészítésében résztvevő szervek felhívására a  megjelölt határidőn belül köteles
a pályázatában foglaltakat igazolni. 14. § A pályázó, valamint a  pályázati felhívás előkészítésében és a  pályázat elbírálásában részt vevő a  minisztérium
által rendelkezésre bocsátott, közérdekű adatnak vagy közérdekből nyilvános adatnak nem minősülő adatot
a  pályázati eljárás befejezését követően sem közölheti harmadik személlyel. Ez  a  tilalom nem zárja ki a  pályázó
meghatalmazottjával, illetve a  pályázat elkészítéséhez a  pályázó által igénybe vett egyéb szakértővel való
adatközlést, az e §-ban foglalt titoktartási kötelezettség azonban e személyekre is kiterjed.
15. § (1) A  pályázó ajánlati kötöttsége – ha a  pályázati felhívás másként nem rendelkezik – akkor kezdődik, amikor
a pályázatok benyújtására nyitva álló határidő lejárt.
(2) A pályázó a pályázatában foglaltakhoz a pályázati felhívásban meghatározott időpontig kötve van, kivéve, ha
a) a minisztérium ezen időtartam alatt a nyertes pályázóval szerződést köt,
b) a kiíró a pályázati felhívást visszavonja,
c) a pályázat érvénytelen, vagy
d) a pályázati eljárás eredménytelen.
(3) Érvénytelen a pályázat, ha
a) nem felel meg e rendeletben vagy a pályázati felhívásban foglaltaknak;
b) a pályázó a regisztrációs díjat nem, vagy nem az előírtaknak megfelelően fizette be;
c) a pályázó a pályázatát egy másik pályázathoz kötötte;
d) a pályázó a pályázat szerinti haszonbérleti szerződés megkötésére jogszabály alapján nem jogosult;
e) a közölt tények, adatok, információk részben vagy egészben nem felelnek meg a valóságnak;
f ) a  pályázóval szemben a  pályázati felhívás közzétételét megelőző három évben jogerősen legalább kétszer
halgazdálkodási vagy halvédelmi bírságot szabtak ki;
g) a  pályázóval szemben az  államot megillető halgazdálkodási jog gyakorlásával összefüggésben a  pályázati
felhívás közzétételét megelőző öt évben – ideértve az f ) pont szerinti bírságokat kiszabó határozatokat is –
legalább három jogerős, kötelezettséget megállapító hatósági döntést hoztak;
h) a  pályázónak vagy annak a  gazdasági társaságnak, amelyben a  pályázó többségi befolyással rendelkezik,
a minisztériummal, a megyei halgazdálkodási hatósággal vagy a Nemzeti Élelmiszerlánc-biztonsági Hivatallal
szemben 120 napot meghaladó, lejárt tartozása van.
(4) A  pályázatok benyújtására nyitva álló határidő lejártát követően az  érvénytelen pályázatot benyújtó pályázó
a  pályázati eljárásban, illetve annak további szakaszában nem vehet részt. Erről – az  érvénytelenség okának
megjelölésével – a minisztérium írásban értesíti a pályázót.
8. A pályázat értékelése 16. § (1) A benyújtott pályázatokat a kiíró a benyújtástól számított 15 napon belül megvizsgálja abból a szempontból, hogy
a) nem áll-e fenn érvénytelenségi ok,
b) a pályázat tartalmazza-e az előírt mellékleteket és nyilatkozatokat,
c) a pályázatban megadott adatok megegyeznek-e az Adattár adataival,
d) szükséges-e hiánypótlás.
(2) A kiíró szükség esetén hiánypótlásra vagy adatközlésre hívja fel a pályázót.
 (3) A  kiíró az  (1) és (2)  bekezdésben foglaltakat követően a  pályázatot, valamint az  esetleges kiegészítését, javaslatát
a minisztériumhoz felterjeszti. A felterjesztésben ki kell térni arra, hogy a pályázattal kapcsolatban érvénytelenségi
ok fennáll-e.
17. § (1) A pályázati döntés előkészítését a minisztérium végzi. A minisztérium a döntés-előkészítésbe bevonhatja a 2. § (2) és
(3) bekezdése szerinti szerveket és szakértőket, valamint a kiírót.
(2) Az  egyes pályázatok tartalmával és azok értékelésének eredményével összefüggésben a  Hhvtv. 62.  §-a szerinti,
halgazdálkodási kérdésekkel foglalkozó testület tagjait titoktartási kötelezettség terheli.
(3) A pályázatok értékelési pontrendszerét az 1. melléklet határozza meg.
18. § (1) A  minisztérium a  pályázatokat az  érvényességi kritériumoknak való megfelelőség szempontjából szintén
megvizsgálhatja.
(2) A  minisztérium a  pályázati felhívásban meghatározott szempontok szerint megvizsgálhatja a  pályázók
alkalmasságát a megkötendő szerződés teljesítésére, továbbá ellenőrizheti a csatolt dokumentumok valódiságát és
megalapozottságát.
(3) A  pályázatok vizsgálata körében a  minisztérium is jogosult hiánypótlási, nyilatkozattételi vagy adatszolgáltatásra
irányuló felhívás kiadására.
(4) A  Hhvtv. 62.  §-a szerinti, halgazdálkodási kérdésekkel foglalkozó testület – ha több érvényes pályázat áll elbírálás
alatt – a  pályázatok összehasonlítását a  Hhvtv.-ben, a  pályázati felhívásban és az  e  rendeletben meghatározott
szempontok és súlyozás alapján végzi.
19. § (1) A pályázatok értékeléséről a minisztérium összefoglaló értékelési jegyzőkönyvet készít, amely tartalmazza:
a) a  határidőben beérkezett pályázatok számát, valamint az  ebből érvénytelennek és érvényesnek minősített
pályázatok számát;
b) az érvényes pályázatok egységes értékelési szempontjait;
c) a szerződéskötésre javasolt pályázatok megjelölését;
d) a pályázók rangsorolására vonatkozó javaslatot.
(2) Az összefoglaló értékelési jegyzőkönyvet pályázati felhívásonként kell elkészíteni.
20. § (1) A  nyertes pályázatról a  Hhvtv.-ben foglalt szempontok, továbbá e  rendelet értékelési pontrendszere alapján
a miniszter dönt.
(2) Az (1) bekezdés szerinti döntést a döntés-előkészítési folyamat lezárultától számított 15 napon belül kell meghozni.
Az elbírálási határidő az ügy összetettségére tekintettel meghosszabbítható, amelyről a pályázókat a minisztérium
értesíti. A  pályázat elbírálásának határideje annak meghosszabbítása esetén sem haladhatja meg a  pályázat
benyújtásától számított 30 napot.
(3) Eredménytelen a pályázati eljárás, ha
a) nem érkezett értékelhető pályázat;
b) a beérkezett pályázatok egyike sem felel meg e rendeletnek vagy a pályázati felhívásnak;
c) a  15.  § (3)  bekezdése alapján minden pályázat érvénytelen, és az  érvénytelenségi okot a  pályázati eljárás
során egyik pályázó sem szüntette meg;
d) a nyertes pályázóval való szerződéskötés meghiúsulását követően a soron következő helyezettel is meghiúsul
a szerződéskötés.
 (4) A pályázati eljárás lebonyolítása miatt érvénytelen a pályázati eljárás, ha
a) a pályázat elbírálásakor a 21. §-ban foglalt összeférhetetlenségi szabályokat megsértették,
b) valamelyik pályázó az eljárás tisztaságát sértő cselekményt követett el,
c) a pályázati felhívás nem felel meg a 4–7. §-ban foglaltaknak.
(5) A pályázati eljárás eredménytelenségéről, valamint érvénytelenségéről a miniszter dönt. A miniszter döntését a kiíró
a pályázati felhívással megegyező helyeken és módon megjelenteti.
(6) A minisztérium a pályázati eljárás során készített jegyzőkönyveket és egyéb dokumentumokat, továbbá a nyertes
pályázó, illetve a 23. § (2) bekezdése szerinti esetben a nyertes pályázatot követő legjobb pályázatdokumentációját
köteles a megkötött haszonbérleti szerződés lejártát vagy megszüntetését követő 2 évig megőrizni.
9. Összeférhetetlenségi szabályok 21. § (1) A pályázatok kiírásában, értékelésében, valamint a pályázati döntés előkészítésében és meghozatalában nem vehet
részt az a személy,
a) aki a  pályázatot benyújtó természetes személy és annak képviselője, alkalmazottja, foglalkoztatottja,
alkalmazója és foglalkoztatója;
b) aki a  pályázatot benyújtó jogi személy képviselője, tulajdonosa, vezető tisztségviselője, alkalmazottja,
felügyelőbizottsági tagja vagy szerződéses jogviszony alapján foglalkoztatottja;
c) aki annak a  jogi személynek a  képviselője, vezető tisztségviselője, alkalmazottja, foglalkoztatottja,
felügyelőbizottsági tagja, amelyben a  pályázó többségi befolyással rendelkezik, illetve amelynek a  pályázó
tulajdonosa;
d) aki az a)–c) pontban megjelölt személyek közeli hozzátartozója és élettársa;
e) akitől bármely okból nem várható el az ügy tárgyilagos megítélése (elfogultság).
(2) A pályázat értékelésében és a pályázati döntés előkészítésében részt vevő köteles a minisztériumnak haladéktalanul
bejelenteni, ha vele szemben összeférhetetlenségi ok áll fenn.
10. A pályázati eljárás eredményének közlése és a szerződés megkötése
22. § (1) A minisztérium a pályázati eljárás eredményét a miniszteri döntés meghozatalától számított 8 napon belül írásban
közli valamennyi pályázóval.
(2) A  minisztérium a  pályázati eljárás eredményét – az  (1)  bekezdésben meghatározott határidőn belül – a  pályázati
felhívással megegyező helyeken és módon is megjelenteti. Az  eredmény megjelentetésének tartalmaznia kell
a nyertes pályázó nevét és lakóhelyét (székhelyét).
23. § (1) A miniszter a haszonbérleti szerződést a pályázat nyertesével köti meg a nyertes értesítésétől számított 15 napon
belül.
(2) Ha a kiíró a pályázati felhívásban nem zárta ki, a miniszter jogosult a nyertes pályázatot követő legjobb pályázatot
benyújtó pályázóval szerződést kötni, feltéve, hogy
a) a pályázat nyertesével a szerződéskötés meghiúsult;
b) a nyertes pályázóval kötött haszonbérleti szerződés a megkötésétől számított 6 hónapon belül – a felek közös
akaratából, az egyik fél által gyakorolt felmondási jog gyakorlása következtében vagy nyertes pályázó halála,
illetve megszűnése miatt – megszűnt.
24. § (1) Ha a pályázat olyan nyilvántartott halgazdálkodási vízterületre irányul, amelynek a Hhvtv. alapján előhaszonbérletre
jogosult tulajdonosa van, a pályázati döntésre, valamint a szerződéskötésre a (2)–(9) bekezdést kell alkalmazni.
(2) Az  előhaszonbérletre való jogot nem érinti az  a  körülmény, hogy a  tulajdonos az  e  rendelet szerinti pályázaton
indult-e.
(3) Ha a  nyertes pályázatot nem az  előhaszonbérletre jogosult nyújtotta be, a  pályázatok értékelését követően
a minisztérium a kivonatolt nyertes pályázat megküldésével tájékoztatja az előhaszonbérletre jogosultat a nyertes
pályázatról.
(4) A (3) bekezdés szerinti tájékoztatásnak tartalmaznia kell:
a) a nyertes pályázatban elfogadott halgazdálkodási koncepciót;
b) a haszonbérleti díj összegét és megfizetésének módját;
c) ha volt korábbi haszonbérlő, az általa követelhető, a Hhvtv. 31. § (1) bekezdés a) és b) pontja szerinti értékek,
valamint a haltelepítés meg nem térült költségeinek e rendelet szerint kiszámolandó értékét;
d) a halgazdálkodási jog elfogadására vonatkozó jognyilatkozat megtételének módját és határidejét.
(5) A  (3)  bekezdés szerinti tájékoztatáshoz csatolni kell a  nyertes pályázatot, valamint a  haszonbérleti szerződés
minisztérium által előkészített tervezetét. A  nyertes pályázatban megismerhetetlenné kell tenni a  nyertes
pályázatban szereplő, törvény által védett titkot, a hivatás gyakorlásához kötött titkot és a személyes adatokat, ide
nem értve a 22. § (2) bekezdésében meghatározott adatokat.
(6) Az  előhaszonbérletre jogosult a  nyertes pályázat átvételére nyitva álló határidő lejártát követő naptól számított
15 napon belül a  minisztériumhoz címezve elfogadó jognyilatkozatot tehet. Az  előhaszonbérleti jogról való
lemondásnak kell tekinteni, ha a jogosult határidőn belül nem nyilatkozik.
(7) Az elfogadó nyilatkozathoz csatolni kell az előhaszonbérleti jogosultságot igazoló, 30 napnál nem régebbi, hiteles
tulajdoni lap másolatot.
(8) Elfogadó nyilatkozat hiányában a  16–18.  §-ban foglaltak az  irányadók azzal, hogy a  szerződéskötés határidejének
kezdő napja a (6) bekezdésben meghatározott határidő lejártát követő nap.
11. A haszonbérleti szerződés megszűnésekor a haszonbérlő által követelhető haltelepítési költségek
25. § (1) A  Hhvtv. 31.  § (1)  bekezdés c)  pontja alapján a  haszonbérleti szerződés megszűnése esetén a  haszonbérlő által
követelhető haltelepítési költségek alapját a haszonbérleti szerződés megszűnésének időpontját megelőző 3 éves
időszakban – a  pályázati felhívás jóváhagyásáig – bármely halfaj kétnyaras vagy annál fiatalabb korosztályával
a hatályos halgazdálkodási terven felül teljesített és az illetékes halgazdálkodási hatóság által igazolt haltelepítések
költségei képezik.
(2) A  haltelepítések költségeinek meg nem térült részét – az  elszámolást megalapozó halmennyiségről és
a halgazdálkodási terv teljesítéséről a halgazdálkodási hatóság által kiadott igazolás alapján – az (1) bekezdés szerint
telepített haltételről rendelkezésre álló
a) számla esetén, ha
aa) a  halgazdálkodásra jogosultat megilleti az  általános forgalmi adó levonásának joga, az  általános
forgalmi adó értékével csökkentett számlaérték,
ab) a  halgazdálkodásra jogosultat az  általános forgalmi adó levonásának joga nem illeti meg,
az általános forgalmi adóval számított számlaérték;
b) saját előállítású hal esetén, a  szállítólevélen, illetve egyéb számviteli bizonylaton szereplő halmennyiség és
a 2. mellékletben szereplő halárak szorzataként kapott érték;
c) őstermelői felvásárlási jegy esetén, ha
ca) a halgazdálkodásra jogosultat megilleti az általános forgalmi adó levonásának joga, a kompenzációs
felár értékével csökkentett érték,
cb) a  halgazdálkodásra jogosultat az  általános forgalmi adó levonásának joga nem illeti meg,
a kompenzációs felárral számított érték
alapján kell kiszámítani.
 (3) A haltelepítések költségei meg nem térült részének összege az (1) és (2) bekezdés alapján igazolt együttes telepítési
érték 100%-a.
 (4) A  (3)  bekezdés szerint megállapított értéket a  halgazdálkodási tervtől való elmaradás az  elmaradt telepítési
mennyiségnek a  – 2.  mellékletben szereplő halárakkal kiszámolt – teljes értékével csökkenti, amelyet
a haszonbérleti szerződés lejáratának időpontjában kell felülvizsgálni.
12. A haszonbérleti díj és a vagyonkezelési díj
26. § (1) A halgazdálkodási haszonbérleti, valamint a vagyonkezelési díj (a továbbiakban együtt: díj) mértékét a 3. melléklet
alapján kell megállapítani.
(2) A  díj mértékének megállapításánál minden megkezdett hektárra vonatkozóan egész hektáronkénti díjat kell
számítani.
(3) A díj legkisebb összege a terület nagyságától és a (2) bekezdés szerinti megállapítástól függetlenül 10 000 Ft.
 (4) Minden megkezdett naptári évre vonatkozóan az évenkénti teljes díjat kell felszámítani.
 (5) A  díjat évente egy összegben, a  teljes naptári évre kell megfizetni legkésőbb az  érintett naptári év március 15.
napjáig.
 (6) A  szerződésben megállapított díj mértéke 5 évente emelkedik a  Központi Statisztikai Hivatal által megállapított
előző 5 évi inflációs rátának megfelelően, amelyről a  halgazdálkodási hatóság a  szerződés megkötését követően
5 évente tájékoztatja a halgazdálkodásra jogosultat.
(7) Ha a  halgazdálkodási hatóság által kijelölt halgazdálkodási kíméleti terület, illetve területek kiterjedése
a  nyilvántartott halgazdálkodási vízterület teljes vízfelület méretének 20%-át meghaladja, a  díj megállapításakor
a  3.  melléklet szerinti díj negatív korrekcióját kell elvégezni a  halgazdálkodási kíméleti terület kiterjedésének
arányában.
27. § Azon vagyonkezelésbe adott vizek esetében, ahol a  halgazdálkodásra jogosult halgazdálkodási tevékenysége
bevételt nem eredményez, díjfizetési kötelezettség nem áll fenn.
13. A halgazdálkodási jog alhaszonbérbe adásának egyes feltételei
28. § A Hhvtv. 26.  § (2)  bekezdésében meghatározott halgazdálkodási vízterület alhaszonbérbe adása esetén
a  természetes személy alhaszonbérlőnek a  3.  § (1)  bekezdésében, a  jogi személy alhaszonbérlőnek a  3.  §
(3) bekezdésében meghatározott feltételeknek kell megfelelnie.
14. Záró rendelkezések 29. § Ez a rendelet a kihirdetését követő napon lép hatályba.
Dr. Fazekas Sándor s. k.,
 földművelésügyi miniszter


type: legislation

jurisdiction: Hungary

text:
24/2004. (III. 16.) KE határozata határőr vezérőrnagyi kinevezéséről.
A belügyminiszter előterjesztésére Samu István határőr
dandártábornokot, a Határőrség rendészeti főigazgatóját,
nemzeti ünnepünk alkalmából az 1949. évi XX. törvény
30/A. § (1) bekezdés i) pontja alapján, a vezetői és a szakmai munka terén kifejtett kimagasló tevékenysége elismeréseként 2004. március 15-i hatállyal
,,határőr vezérőrnaggyá’’ kinevezem. Budapest, 2004. március 1. Mádl Ferenc s. k.,
a Köztársaság elnöke


text:
2126/2017. (XII. 29.) Korm. határozata a Magyar Gáz Tranzit Zártkörűen Működő Részvénytársaság üzletágának és állami tulajdonú részesedésének értékesítéséről.
1. A Kormány az  állami vagyonról szóló 2007. évi CVI. törvény 35.  § (2)  bekezdés n)  pontja alapján ellátásbiztonsági
megfontolásból és a  földgáz szállítási rendszer hatékony működtetése érdekében úgy határoz, hogy a  Magyar
Gáz Tranzit Zártkörűen Működő Részvénytársaság (székhely: 1031 Budapest, Záhony utca 7. B. ép. 2. em.,
Cg.: 01-10-047258, a  továbbiakban: MGT Zrt.) üzletága, majd az  üzletág értékesítésének lezárását követően
a  100%-os állami tulajdonú részesedése az  FGSZ Földgázszállító Zártkörűen Működő Részvénytársaság (székhely:
8600 Siófok, Tanácsház utca 5., cégjegyzékszám: 14-10-300230, a  továbbiakban: Vevő) részére versenyeztetés
mellőzésével kerüljön értékesítésre (a továbbiakban: Tranzakció).
2. A Kormány egyetért azzal, hogy a Tranzakció keretei között:
a) az Európai Bizottsággal történt egyeztetés szerint, a  108/200/2017-NFM számú jelentés alapján az  Európai
Bizottság által a  magyar–szlovák földgázszállító rendszer megépítésére folyósított és szabályszerűen
véglegesen auditált EEPR támogatás nem jelenhet meg a vételárban;
b) az MGT Zrt. üzletágának vételára az a) pont figyelembevételével 34 000 000 000 forint, részvényeinek vételára
11 966 000 000 forint összegben kerüljön meghatározásra,
c) az MGT Zrt. által megkötendő üzletág átruházási megállapodás vételárából a  megállapodás zárásáig
teljeskörűen kerüljenek előtörlesztésre az MGT Zrt. hitelei,
d) a Vevő vállaljon olyan kötelezettséget, amely biztosítja, hogy az  MGT Zrt.-től átvett munkavállalók
munkaviszonyát az átvételtől számított egyéves időtartam alatt rendes felmondással nem szünteti meg,
e) az MGT Zrt. által a magyar–szlovák határt összekötő gázszállító vezeték kivitelezése kapcsán megkötött Joint
Development Agreement 2.5.2.1.  pontja alapján beálló bármely, MGT Zrt.-t terhelő fizetési kötelezettség
kapcsán a  Magyar Állam a  Vevő felé vállaljon megtérítési kötelezettséget azzal, hogy az  ezen elszámolási
jogviszonnyal kapcsolatos visszatérítésre is a Magyar Állam legyen jogosult,
f ) az e)  alpontban foglaltakon túl a Magyar Nemzeti Vagyonkezelő Zártkörűen működő Résztvénytársaság
(a továbbiakban: MNV Zrt.) a  Magyar Állam nevében az  MGT Zrt.-től átvállalt, üzletág átruházási
megállapodásból eredő, kártérítési, illetve egyéb fizetési kötelezettségek teljesítésére csak abban az esetben
legyen jogosult és köteles, ha a  Vevő adott egyedi szerződésszegésből eredő, igazolt és máshonnan meg
nem térülő kára meghaladja a 100 000 000 forintot azzal, hogy az azonos ügycsoport – azonos tényállás és
azonos jogcím alapján felmerült ügyek − kapcsán felmerült kárigényeket az összeghatár tekintetében össze
kell adni, továbbá az  ezen pont szerinti összes megtérítendő kár összege nem haladhatja meg az  Üzletág
Átruházási Megállapodás szerinti vételár 20%-át,
g) az MGT Zrt. által működtetett vezeték alapvető eszközeire hároméves időtartamra kerüljön sor vételi jog
kikötésére olyan módon, hogy a vételi jog gyakorlása esetén a vételár a vételi jogot gyakorló és a Vevő által
közösen kijelölt független értékbecslő által nemzetközileg elismert módszer szerint meghatározott piaci
értéken kerüljön kikötésre.
3. A Kormány az  1.  pontban foglaltak teljesülése érdekében felhívja a  belügyminisztert és a  a nemzeti fejlesztési
minisztert, hogy − a  2.  pontban foglalt feltételek figyelembevételével − tegyék meg a  szükséges intézkedéseket
annak érdekében, hogy az  MGT Zrt. a  Kormány döntésének megfelelően, a  belügyminiszter, mint tulajdonosi
joggyakorló felhatalmazása alapján, az  üzletága értékesítésére irányuló megállapodást, továbbá az MNV Zrt.
az MGT Zrt. 100%-os állami tulajdonú részesedésének az üzletág értékesítés zárását követő értékesítésére irányuló,
az  MGT Zrt. által működtetett vezeték alapvető eszközeire vonatkozóan vételi jogot alapító, valamint az  üzletág
átruházási megállapodásból egyes jogakat, követeléseket és kötelezettségeket a  Magyar Államra átruházó
megállapodásokat a Vevővel megkösse, továbbá az MGT Zrt. és az MNV Zrt. a szerződések teljesülése és a Tranzakció
megvalósulása érdekében eljárjon.
Felelős: belügyminiszter
 nemzeti fejlesztési miniszter
Határidő: a megállapodások megkötésére 2018. január 31.
 az üzletág átruházási megállapodás zárására 2018. szeptember 30.
4. A Kormány felkéri a nemzeti fejlesztési minisztert, hogy a Tranzakció megvalósulása esetén mint energiapolitikáért
felelős miniszter – szükség szerint a Magyar Energetikai és Közmű-Szabályozási Hivatallal egyeztetve − a Vevő által
kezdeményezett, 2. pont e) és f )  alpontja szerinti állami kötelezettségvállalást érintő kérdésekben képviselendő
álláspontot az MNV Zrt. megkeresésére az állam nevében kialakítsa, valamint a 2. pont g) alpontja szerinti vételi jog
gyakorlása érdekében indokolt esetben az MNV Zrt. bevonásával a Kormány döntését kezdeményezze.
Felelős: nemzeti fejlesztési miniszter
Határidő: folyamatos 5. A Kormány felhívja a  nemzetgazdasági minisztert, hogy a  nemzeti fejlesztési miniszter közreműködésével
gondoskodjon arról, hogy a  2. pont e) és f ) alpontjában foglaltak alapján felmerülő, államot terhelő fizetési
kötelezettségek forrása az MNV Zrt. részére biztosítva legyen.
Felelős: nemzetgazdasági miniszter
 nemzeti fejlesztési miniszter
Határidő: folyamatos
6. A Kormány felkéri a  nemzeti fejlesztési minisztert, hogy az  MGT Zrt. által megkötött üzletág átruházási
megállapodás zárását követően haladéktalanul gondoskodjon az MGT Zrt. felett az  államot megillető tulajdonosi
jogok és kötelezettségek összességét gyakorló szervezet kijelöléséről szóló 48/2014. (XI. 27.) NFM rendelet hatályon
kívül helyezéséről.
Felelős: nemzeti fejlesztési miniszter
Határidő: az üzletág átruházási megállapodás zárását követő 5 napon belül
Orbán Viktor s. k.,
 miniszterelnök


text:
1653/2013. (IX. 17.) Korm. határozata a TIOP-1.3.2-13/1-2013-0001 azonosító számú, „Szuperszámítástechnika (HPC) a felsőoktatásban” című kiemelt projektjavaslat akciótervi nevesítéséről és támogatásának jóváhagyásáról.
A Kormány
 1. jóváhagyja az  1.  melléklet 1.  pontjában foglalt táblázat szerint a  TIOP-1.3.2-13/1-2013-0001 azonosító számú,
„Szuperszámítástechnika (HPC) a  felsőoktatásban” című, egymilliárd forintot meghaladó támogatási igényű
projektjavaslatot,
2. elfogadja az  1.  melléklet 1.  pontjában foglalt táblázat szerint az  1.  pontban megjelölt projektjavaslat kiemelt
projektként történő nevesítését,
3. egyetért az  ED_13-1-2013-0004 azonosító számú, „Szuperszámítástechnika (HPC) a  felsőoktatásban” című
projektnek a Kutatási és Technológiai Innovációs Alap terhére történő – az 1. melléklet 2. pontjában foglalt táblázat
szerinti – támogatásával,
4. hozzájárul, hogy
a) az 1.  pont szerinti kiemelt projekt támogatási szerződését – a  Nemzeti Fejlesztési Ügynökség Humán
Erőforrás Programok Irányító Hatósága –, és
b) a kiemelt projekt egyéb forrását biztosító, 3. pont szerinti projekt támogatási szerződését a nemzeti fejlesztési
miniszter
megkösse. Felelős: Miniszterelnökséget vezető államtitkár
 nemzeti fejlesztési miniszter
Határidő: azonnal
Orbán Viktor s. k.,
 miniszterelnök


text:
111/2012. (V. 2.) KE határozata kitüntetés adományozásáról.
Az Alaptörvény 9. cikk (4) bekezdés f) pontja, illetve a Magyarország címerének és zászlajának használatáról, valamint állami
kitüntetéseiről szóló 2011. évi CCII. törvény 18. § (1) bekezdése alapján – a miniszterelnök előterjesztésére –
az 1956-ban, a menekülttáborokba került magyarok svájci letelepedésének és munkavállalásának elősegítéséért,
valamint érdekeik képviseletéért, továbbá az erdélyi, a felvidéki és a délvidéki magyar menekültek felkarolásáért
végzett tevékenysége elismeréseként
Rolf Seiler, a Svájci Nemzeti Tanács volt képviselője részére a
MAGYAR ÉRDEMREND
TISZTIKERESZTJE
polgári tagozata, a Svájci Szövetségi Menekültügyi Hivatalban végzett, az 1956-os magyar menekülteket segítő tevékenysége
elismeréseként
Buss Anita, a Svájci Szövetségi Menekültügyi Hivatal nyugalmazott előadója részére a
MAGYAR ARANY ÉRDEMKERESZT
polgári tagozata kitüntetést adományozom. Budapest, 2012. március 22.
Schmitt Pál s. k.,
köztársasági elnök